Diari Oficial de la Generalitat Valenciana


Sumari del DOGV 3975, del 06-04-2001 (2001/3125)

ORDRE de 28 de març de 2001, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a atendre diverses ajudes dels programes de Foment d'Ocupació Estable i altres mesures de suport a la creació d'ocupació, i es corregeixen errors detectats en l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases de concessió de subvencions d'aquells.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3125


Data del document
:   28-03-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * treballador jove
    * reinserció professional
    * creació d'ocupació
    * ajuda a l'ocupació
    * suport econòmic
    * ajuda pública

ORDRE de 28 de març de 2001, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a atendre diverses ajudes dels programes de Foment d'Ocupació Estable i altres mesures de suport a la creació d'ocupació, i es corregeixen errors detectats en l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases de concessió de subvencions d'aquells. [2001/X3125]
  
Amb data 25 de gener de 2001 va ser publicada en el Diari Oficial de la Generalitat Valenciana l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores de la Concessió de Subvencions dels Programes de Foment de l'Ocupació Estable i altres Mesures de Suport a la Creació d'Ocupació.
  
En compliment d'allò que s'ha disposat per la disposició addicional primera de l'Ordre de 29 de desembre de 2000 citada, i l'article 47.11 del text refós de la Llei d'Hisenda Publica de la Generalitat Valenciana, i d'acord amb el que estableix la Llei de Pressupostos de la Generalitat, per a l'any 2001, mitjançant aquesta ordre es dóna publicitat a la línia de crèdit i a l'import global màxim destinat a la concessió de les ajudes previstes en les bases reguladores d'aquella, per a l'any 2001.
  
Així mateix, es considera convenient corregir alguns errors detectats en la publicació.
  
Per això, i en virtut de les facultats que em confereixen l'article 35 de la Llei 5/1983, de Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article 1
  
Per a l'exercici de 2001, i de conformitat amb el que estableix la Llei 12/2000, de 28 de desembre, de Pressupostos de la Generalitat Valenciana per a l'exercici de 2001 (DOGV de 29de desembre de 2000) les ajudes previstes per l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les Bases reguladores de la Concessió de Subvencions dels Programes de Foment de l'Ocupació Estable i altres Mesures de Suport a la Creació d'Ocupació, es finançaran a càrrec de la secció 06.08, programa 322.10 «Foment de l'Ocupació», capítols, codi-línies i imports que a continuació s'indiquen:
  
a) Les ajudes establides en els títols II i III de l'Ordre es finançaran a càrrec del capítol IV (codi'línia comptable T2443) amb un import global màxim de 8.812.926.551 PTA (99.833.268,70 euros), de les quals 160.660.447 PTA (4.303.330,81 euros) són finançades pel Fons Social Europeu.
  
b) Les ajudes establides en el títol IV de l'Ordre es finançaran a càrrec del capítol IV (codi'línia comptable T3306), amb un import global màxim de 79.747.160 PTA (359.687,71 euros), de les quals 76.604.873 PTA (251.788,01 euros) són finançades pel Fons Social Europeu.
  
c) Les ajudes establides en el títol V de l'Ordre es finançaran a càrrec del capítol IV (codi'línia comptable T4154) amb un import global màxim de 21.253.623 PTA (475.508,76 euros) de les quals 73.310.719 PTA (332.858,53 euros) són finançades pel Fons Social Europeu.
  
Article 2
  
L'article 5, apartat A, punt 8 de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les Bases reguladores de la Concessió de Subvencions dels Programes de Foment de l'Ocupació Estable i altres Mesures de Suport a la Creació d'Ocupació, es refereix, per error, a un apartat de l'article 22 que no existeix (1.c)), per la qual cosa se'n modifica la redacció, que queda com segueix:
  
«Article 5.A.8
  
La presentació de sol·licituds a l'empara d'aquesta convocatòria suposa la prestació del consentiment, per part del beneficiari, perquè la Conselleria d'Economia, Hisenda i Ocupació puga sol·licitar dels òrgans competents de la Seguretat Social la informació estrictament necessària per a comprovar els aspectes a què es refereixen els punts 4, 5 i 6 de l'apartat a) d'aquest article i l'apartat b) de l'article 22 de l'Ordre».
  
Article 3
  
S'afegeix un nou paràgraf al final de l'article 6.2.I.b) de l'Ordre de 29 de desembre de 2000, que es va ometre per error, en la publicació d'aquella, el qual diu:
  
«A l'efecte d'aquest apartat, s'entendrà que la validesa de la documentació acreditativa de trobar-se el sol·licitant al corrent en les obligacions tributàries i de la Seguretat Social, haurà d'estendre's fins a dos mesos després d'haver efectuat cada contractació, data en què finalitza el termini de presentació de la sol·licitud, d'acord amb el que disposa l'apartat 3 d'aquest article».
  
Article 4
  
Observat un error en la redacció feta a l'article 6, núm. 2, lletra f), es modifica i queda com segueix:
  
«f) Altes o variació de dades (cas de transformacions de contractes), dels treballadors contractats en el règim de la Seguretat Social que procedisca. Així mateix, s'aportarà la variació de dades quan, amb ocasió de l'aplicació de les mesures previstes en aquesta ordre, es produïsca en la situació d'uns altres treballadors de l'empresa».
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 28 de març de 2001
  
El conseller d'Economia, Hisenda i Ocupació,